Borgarstjórn 15. febrúar 2022 - Kolbrún Baldursdóttir
Heim » Borgarstjórn 15. febrúar 2022
Post published:11. febrúar, 2022
Mál fulltrúa Flokks fólksins á fundi borgarstjórnar 15. febrúar 2022 og bókanir
Tillaga Flokks fólksins að borgarstjórn samþykki að hefja skógrækt frá Reykjavík að Hengli
Fulltrúi Flokks fólksins leggur til að hefja skógrækt til kolefnisjöfnunar allt frá Græna treflinum við Rauðavatn (skógræktaráætlun höfuðborgarsvæðisins) að Hengli. Hér á landi eru þegar til trjátegundir sem myndu þrífast vel þarna. Svæðið er í lögsögu nokkurra sveitarfélaga. Lagt er til að meirihlutinn nýti sér aðgang sem hann hefur að nágrannasveitarfélögunum til að koma málinu áfram. Hér yrði um ódýra stórframkvæmd að ræða en ávinningur mikill. Nýta mætti óseljanlega moltu sem verður til í SORPU sem áburð við útplöntun.
Með þessu verkefni yrðu nokkrar flugur slegnar í einu höggi. Mikið kolefni yrði bundið og SORPA losnar við óseljanlega moltu. Reykjavík myndi jafna kolefnisútblástur sinn og dregið yrði úr þeirri svifryksmengun í Reykjavík sem á uppruna sinn á Suðurlandi. Stórskógur yrði til sem gefur möguleika á nýtingu í atvinnuskyni í framtíðinni.
Minnst er á skógrækt í loftlagsstefnu höfuðborgarsvæðisins og þessi tillaga fellur að þeim markmiðum.
Tré draga kolefni úr lofti og binda það í trjáviði. Að auki binst aukið kolefni í jarðvegi þegar skógur myndast. Hægt verður að fá það vottað að þessi aðgerð sé kolefnisjafnandi. Mjög líklega yrði með þessu bundið mun meira kolefni en t.d. á að gera með Carbfix aðferðinni.
Svæðið sem hér um ræðir er talið vera rýrt og því er líklegt að auka þurfi framboð á plöntunæringarefnum en það er alveg ljóst að hér á landi eru þegar til trjátegundir sem myndu þrífast vel þarna.
Verkefnið nær ekki aðeins yfir það land sem tilheyrir Reykjavík heldur einnig yfir nágrannasveitarfélög svo og Ölfus. En það ætti ekki að vera vandamál þar sem meirihlutinn í Reykjavík hefur þegar greiðan aðgang að nágrönnum í gegnum samráðsferla í Samtökum sveitarfélaga á höfuðborgarsvæðinu og á landsvísu. Um þetta þarf ekki að stofna byggðarsamlag heldur aðeins ná samkomulagi um stefnu og aðgerðir.
Meirihlutinn hefur greiðan aðgang að stjórnun SORPU og gæti talað fyrir málinu þar.
Allt þetta svæði er að mestu tiltækt fyrir skógrækt. Um 12 þúsund hektarar af þessu svæði eru að vísu beitarhólf tómstundabænda höfuðborgarsvæðisins. Það beitarhólf má færa til með nýjum girðingum og enda að lokum þar sem kindur borgarbúa bíta í lundum nýrra skóga.
Með þessu verkefni yrðu nokkrar flugur slegnar í einu höggi. Mikið kolefni yrði bundið, moltan frá SORPU fengi tilgang og stórskógur gæfi möguleika á nýtingu í atvinnuskyni í framtíðinni. Síðast en ekki síst Reykjavík myndi jafna kolefnisútblástur sinn.
Fram hefur komið að svifryk frá Suðurlandi veldur svifryksmengun í Reykjavík. Stórskógur austur af Reykjavík myndi draga úr því.
Tillagan er felld með 12 atkvæðum borgarfulltrúa Samfylkingarinnar, Viðreisnar, Pírata, Vinstri grænna gegn 10 atkvæðum Flokks fólksins og Sjálfstæðisflokksins. Borgarfulltrúi Miðflokksins sat hjá við afgreiðslu málsins.
Þessi tillaga, um að hefja skógrækt frá Reykjavík að Hengli er felld af meirihlutanum. Tillagan fellur engu að síður afar vel að loftlagsstefnu Reykjavíkurborgar. Aðferðin, þ.e. að rækta skóg er viðurkennd aðferð/aðgerð til kolefnisjöfnunar. Meirihlutinn fellir hana engu að síður. Tillögunni um að hefja skógrækt frá Reykjavík að Hengli er fundið flest til foráttu. Ekki er minnst á ávinninginn í málflutningi meirihlutafulltrúans sem segir að tillaga feli í sér að ætla að ráðskast með önnur sveitarfélög en Reykjavík geti ekki sagt öðrum sveitarfélögum fyrir verkum.
Fulltrúi Flokks fólksins minnir á að Reykjavík er aðili að Samtökum Sveitarfélaga á höfuðborgarsvæðinu. Halda mætti að sá vettvangur ætti að geta nýst til að kynna þessa tillögu og heyra hljóðið ofan í nágrannasveitarfélögunum?
Varla þarf að óttast heldur að ræða við Ölfus. Ef svona mikil hræðsla er við samtal við nágrannasveitarfélögin, hvað þá Ölfus þá getur Reykjavíkurborg allavega plantað í það land sem er í lögsögu hennar, skyldi maður halda.
Bókun Flokks fólksins við umræðu um umræða um samræmingu sorphirðu á höfuðborgarsvæðinu:
Bókun Flokks fólksins við umræða um húsnæðismál í Reykjavík:
Bókun Flokks fólksins við fjárhagsstöðu Reykjavíkurborgar:
Bókun Flokks fólksins við 17. lið fundargerðarinnar frá 10. febrúar; Knarrarvogur 2 – kaup á fasteign
Samþykkt með tólf atkvæðum Samfylkingarinnar, Viðreisnar, Pírata og Vinstri grænna gegn tíu atkvæðum borgarfulltrúa Sjálfstæðisflokksins, Miðflokksins og Flokks fólksins. Borgarfulltrúi Sósíalistaflokks Íslands situr hjá við afgreiðslu málsins:
Bókun Flokks fólksins undir 6., 7, og 8. lið fundargerðar skóla- og frístundaráðs 10 febrúar 2022: